Igor – Primer projektnog zadatka

1. Naziv aplikacije - ????? Maksimum dve reči, na engleskom po mogućstvu, da bude nešto zvučno i zanimljivo
2. Ideja aplikacije – Da okupi i angažuje ljude dobre volje da promovišu svoj grad zbog ostalih sugrađana I turista koji dolaze. Podeliti putem aplikacije lepe fotografije lokacija koje su od interesa. Sve fotografije će kasnije biti “open source” i dostupne svima, opet u cilju da se država predstavi u najlepšem svetlu za turiste I ostale građane. Pored fotografija lokacija od interesa, ljudi mogu objavljivati I događaje koji su vezani za kulturu, zabavu i sve ostalo lepo što se dešava u gradovima u državi.

Aplikacija će moći da pomogne ljudima koji prodaju zdravu hranu, ručni rad, suvenire i sve ostalo što može biti od interesa za turiste i sugrađane, da označe svoju lokaciju i na taj način će moći da reklamiraju svoju radnju-prodavnicu-tezgu. Pohranjivanjem svih ovih podataka u jedinstvenu bazu, svakom njenom korisniku će oni biti predstavljeni na osnovu njegovih interesovanja. Ekipa aplikacije će za svaki grad uz pomoć lokalnih Turističkih agencija-organizacija i vodiča napraviti opise gradova I naznačiti šta se sve može obići u zavisnosti od dužine boravka u gradu, kao i definisanje svih početnih lokacija.

Naravno, korisnici će moći da predlažu nove lokacije koje treba uključiti u aplikaciju. Cilj aplikacije je da napravi zajednicu ljudi koji su voljni da podele svoje fotografije zanimljivih lokacija, podele neke komentare da bi turisti mogli da saznaju nešto više o gradu koji posećuju. Deljenjem događaja i dešavanja, pored turista, pomažu i svojim sugrađanima da ih isprate.

Aplikacija će nuditi korisnicima da putem kvizova znanja (kultura, umetnost, opšta kultura...) osvoje neke nagrade, kao i da učestvuju u različitim igrama u obilaženju grada, hodanju, vožnji bicikla i slično (aplikacija će podsticati ljude da budu u pokretu i da budu zdravi). Takođe, važan cilj aplikacije će biti ekologija, pa će putem različitih akcija ona uticati na svest ljudi u ovoj sferi.

1. Cilj aplikacije - Da se pomoću zajednice ljudi (aplikacije trebaju da povezuju ljude koji će u sinergiji unapređivati turističku ponudu svog grada), turističkih vodiča, agencija i svih ostalih zainteresovanih lica napravi sistem koji će imati ažurne fotografije, komentare, dešavanja i sve što je zanimljivo turistima na prvom mestu, a zatim i ostalim sugrađanima.

Pomoću komentara i fotografija lokacija, turistima će biti omogućeno da sveobuhvatnije pogledaju mesto u koje su došli, a pomoću aplikacije i upisom datuma do kada će biti u poseti dobiju predloge za manifestacije, kao i ono što bi mogli da posete (u zavisnoti od godišnjeg doba će biti prikazivane fotografije, kao I predlozi za mesta koje treba posetiti – njihov redosled).

Aplikacija pomaže turistima da se brže upoznaju sa gradom koji posećuju, lakše organizuju svoju posetu i samim tim će im ostati više vremena za odmor. U posebnom delu aplikacije će stajati sve servisne informacije, kontakti telefona taksi službi, hotela, restorana i svega što im je potrebno da budu sigurni da imaju sve što im je potrebno u jednoj aplikaciji.

Sa druge strane svi ljudi koji žele da podele lepe fotografije zanimljivih lokacija (fotografisanja imamo na svakom ćošku), podele neke komentare, ocene neku lokaciju ili dešavanje mogu to da urade i da pomognu svom gradu da ima ažurne informacije za sve ljude koji su u poseti gradu.

1. Korisnici aplikacije - Podela će biti izvršena na sledeće grupe korisnika

**A - Turisti** - od aplikacije žele uglavnom povratne informacije, u vidu fotografija, teksta, komentara i slično. Aplikaciju koriste i kao servis za navigaciju, lociranje i ostale funkcionalnosti koje su vezane za mapu. Svoje utiske mogu da podele sa drugima putem komentara.

**OPIS - KONZUMENTI SADRŽAJA**

**B - Gradjani** - ljudi koji rade upload svojih fotografija, pišu komentare, ocenjuju lokacije i predlažu nove lokacije koje treba uključiti u aplikaciji.

**OPIS - UREDNICI SADRŽAJA**

**C - Turističke agencije i turistički vodiči** - profesionalci koji mogu da imaju identičnu ulogu kao i "Gradjani", ali njihov primaran angažman je da pomognu u samom startu tako što će dati tekst u vidu opisa grada (svaki njihov tekst će biti autorski označen i zaštićen), važnih (inicijalnih) lokacija, kao i opisa šta je sve potrebno videti i posetiti u nekom vremenskom periodu.

**OPIS UREDNICI SADRŽAJA**

**D - Vlasnici zanatskih radnji i štandova koji prodaju domaće proizvode** - osobe koje će se putem sajta oglašavati, deliti informacije o svojim proizvodima, kao i lokacijama na kojima se njihovi proizvodi mogu kupiti.

**OPIS UREDNICI SADRŽAJA**

**E - Pozorišta, muzeji i ostali kulturni centri u gradu** - institucije koje se bave kulturom i koje će koristiti aplikaciju za objavljivanje svojih događaja i manifestacija.

**OPIS UREDNICI SADRŽAJA**

**F - Uređivački tim aplikacije** - grupa ljudi koja sarađuje sa svim bitnim institucijama i pojedincima u jednom gradu u cilju da se svaka lokacija, manifestacija i događaj prikažu  na pravi način i da turistima i ostalim građanima budu od značaja.

**OPIS UREDNICI SADRŽAJA**

1. Razvojni tim aplikacije

**OSNIVAČI** - Vođe na projektu, glavni i odgovorni ljudi za sve, Stefan Stamenković i Igor Grozdanić.

Stefan - CEO GisIt više zastupljen u samom biznisu, finansijama i organizaciji svega što je potrebno da firma funkcioniše.

Igor - Zamenik CEO-a sa većom aktivnosti za tehnički deo i saradnji sa konsultantima I frilenserima.

**Konsultati** - stručnjaci iz različitih oblasti

Neša - IT ekspert, softverski arhitekta i glavni nadzor, pomoćnik za biznis deo preko konsultacija.

Pavle Pavlović – turistički vodič iz Kraljeva, Igorov predlog

**Frilenseri** - eksperti u različitim oblastima razvoja (Front, Back, baza, UI i UX dizajneri...)

Bojana Obrenović - BackEnd inzenjer

Isidora - Stefanov predlog

Vojin Šundović - Igorov predlog za razmatranje (mladić iz Kraljeva sa nekim ok iskustvom na FrontEnd-u)

Đorđe Đorđević - Igorov predlog za razmatranje (Java BackEnd)

Od ostalih struka će biti potrebni turistički vodiči, pravnici, ekonomisti, marketing stručnjaci, knjigovođe...

1. Način na koji će aplikacija moći da zarađuje??? – na prvom mestu su reklame (baneri) koji će biti i primaran vid zarade. Reklame će biti podeljene na nivou države i na nivou samog grada (vidljive samo kada korisnik gleda podatke za određeni grad). Drugi vid zarade su subscripcije na način korišćenja aplikacije. Na osnovu nivoa subskripcije korisnicima, sama aplikacija će moći da pruži više različitih  usluga.

Subscription 1 – Korisnici će moći da u okviru podeševanja u aplikaciji unesu svoje sfere interesovanja i aplikacija će im slati obaveštenja na jedan od ponuđenih načina, kao i u terminima koji korisnicima budu najviše odgovarali. Aplikacija će na ovom nivou kreirati i vikend-(produženi vikend) izlete po Srbiji do nekoliko meseci unapred i slati ih kao ponude.

Dobijaće obaveštenja o najnovijim fotografijama koje su okačene za sve lokacije ili samo za one od interesa. Tim aplikacije će za određena mesta kreirati i virtuelne ture, koje će moći da vide samo korisnici sa pretplatom. Moći će da upravljaju reklamama, da setuju vidljivost samo za one koje su im od interesa.

1. Predlog nastavka rada GisIt tima u narednom periodu - razmotriti činjenicu da je možda najbolje skoncentrisati se da se osvoji neki fond, dobiju neka sredstva i slično (pronaći investitora).

Skupljati što više informacija o svim mogućim načinima da se dođe do sredstava, pisati biznis plan, praviti prezentacije buduće aplikacije (napraviti neki inicijalni dizajn). Nakon što se definiše aplikacija do nekog nivoa detaljnosti, obavezno sa Nešom napraviti tehnički sastanak oko arhitekture i tehnologija koje će se koristiti itd.

Upoznavati se sa delovima i tehnologijama koje će se koristiti i razvijati određene delove aplikacije samo do toga da ti delovi mogu da prorade, a da se mi na taj način više upoznamo sa tehnologijom (ne ići u dizajn i detalje, bitno je da funkcionalnost samo proradi).

Potrebno je proširiti (spremiti) tim pre samog pokretanja StartUp-a (dobijanja sredstava). Trenutno bi mogli da potražimo entuzijaste sa kojima bi mogli da podelimo naš “Knowledge base” folder sa zahtevom da se za određene teme taj folder dopunjava.

GisIt tim za sada mora da osvoji sledeće oblasti (tehnoogije):

* Figma
* Flask
* MongoDB
* AI obrada slika

Novi članovi tima bi mogli da biraju oblast za koju bi dobijali konkretne zadatke i pomoć od Stefana i Igora. Akcenat bi bio na tome da za sve što neko od nas osvoji (nauči) u novoj oblasti dokumentuje na odgovarajući način, da bi to moglo da se podeli i sa ostalim članovima tima.

Ideja GisIt tima (firme – zajednice), je da promoviše pravilan način korišćenja aplikacija, deli svoje znanje sa ostalima putem svog web sajta, pomaže mladim kolegama u oblasti prgramiranja i geoinformatike, jednom rečju open-source zajednica znanja. Znanje I iskustvo će uvek biti podeljeno sa ostalima koji su voljni da nauče nešto novo i usavršavaju se.

U odgovarajućoj formi, u vidu tekstova, tutorijala i ostalog, GisIt zajednica će pružati ostalima sadržaj iz tehnologija (stručnih oblasti) u kojima imaju najviše znanja i iskustva. Uz sve to, uvek će biti prikazani i konkretni zadaci za koje će moći i da raspisuje nagrade za najbolja rešenja. Sa takvim sadržajem, GisIt će biti velika podrška svim prosvetnim ustanovima iz oblasti programiranja i geoinformatike.